21.11.2022
SL
Uradni list Evropske unije
C 441/9
Tretji pritožbeni razlog: Splošno sodišče je napačno uporabilo pravo in/ali storilo očitno napako pri presoji oziroma oceni, ker je ugotovilo, da izjem, če je z njimi bila podeljena selektivna prednost (quod non), ni mogoče upravičiti na podlagi administrativne izvedljivosti.
Četrti pritožbeni razlog: Splošno sodišče je napačno uporabilo pravo, ker ni ustrezno upoštevalo in uporabilo sodbe z dne 12. septembra 2006, Cadbury Schweppes and Cadbury Schweppes Overseas, C-196/04, EU:C:2006:544, pri presoji vprašanja referenčnega okvira, selektivne prednosti ali pri presoji vprašanja, ali se lahko izjeme (ali katera koli od njih), da bi se zaščitila svoboda ustanavljanja v skladu s členom 49 PDEU, upravičijo.
Dalje in podredno, Splošno sodišče ni zadostno obrazložilo svojih ugotovitev o tem vprašanju.
(1)
UL 2019, L 216, str.
1.
Predlog za sprejetje predhodne odločbe, ki ga je vložilo Consiglio di Stato (Italija) 19. avgusta 2022 – Autorità di Regolazione per Energia Reti e Ambiente (ARERA) / Fallimento Esperia SpA, Gestore dei Servizi Energetici SpA – GSE (Zadeva C-558/22) (2022/C 441/13) Jezik postopka: italijanščina Predložitveno sodišče Consiglio di Stato
Stranke v postopku v glavni stvari Pritožnica: Autorità di Regolazione per Energia Reti e Ambiente (ARERA) Nasprotni stranki: Fallimento Esperia SpA, Gestore dei Servizi Energetici SpA – GSE
Vprašanje za predhodno odločanje Ali — člen 18 PDEU v delu, v katerem prepoveduje diskriminacijo na podlagi državljanstva v položajih, ki spadajo na področje uporabe Pogodb; — člena 28 in 30 PDEU v delu, v katerem določata odpravo carin pri uvozu in ukrepov z enakovrednim učinkom; — člen 110 PDEU v delu, v katerem prepoveduje davke na uvoz, ki bi bili višji od davkov, uvedenih neposredno ali posredno na enakovrstne domače izdelke; — člen 34 PDEU v delu, v katerem prepoveduje sprejetje ukrepov z enakim učinkom, kot ga imajo količinske omejitve pri uvozu; — člena 107 in 108 PDEU v delu, v katerem prepovedujeta izvajanje ukrepov državne pomoči, ki niso bili priglašeni Komisiji in so neskladni z notranjim trgom; — Direktiva 2009/28/ES (1) v delu, v katerem si je zastavila cilj spodbujati trgovino znotraj Skupnosti na področju zelene električne energije in spodbujati proizvodne zmogljivosti posameznih držav članic,